cyanic-selkie/wikianc huggingface dataset:
ভিয়েতনাম যুদ্ধ
ফলাফল
১৯৬৫ সালে মার্কিন যুক্তরাষ্ট্র দক্ষিণ ভিয়েতনামি সরকারের পতন রোধকল্পে সেখানে সৈন্য পাঠায়, কিন্তু এর ফলে যে দীর্ঘস্থায়ী যুদ্ধের সূত্রপাত হয়, তাতে শেষ পর্যন্ত মার্কিন যুক্তরাষ্ট্র জয়ী হতে পারেনি। ১৯৭৫ সালে সাম্যবাদী শাসনের অধীনে দুই ভিয়েতনাম একত্রিত হয়। ১৯৭৬ সালে এটি সরকারীভাবে ভিয়েতনাম সমাজতান্ত্রিক প্রজাতন্ত্র নাম ধারণ করে। এই যুদ্ধে প্রায় ৩২ লক্ষ ভিয়েতনামি মারা যান। এর সাথে আরও প্রায় ১০ থেকে ১৫ লক্ষ লাও ও ক্যাম্বোডীয় জাতির লোক মারা যান। মার্কিনীদের প্রায় ৫৮ হাজার সেনা নিহত হন। এ ছাড়াও আহত ও পঙ্গু হয় তিন লাখ মার্কিন সেনা।
হতাহত
হতাহতের সংখ্যার অনুমান সময়ে সময়ে পরিবর্তিত হয়, একটি সূত্র অনুসারে ১৯৫৫ থেকে ২০০২ সালের মধ্যে ভিয়েতনামে ৩৮ লক্ষ (৩.৮ মিলিয়ন) সহিংস যুদ্ধে মৃত্যুর পরামর্শ দেয়। একটি বিশদ জনসংখ্যার গবেষণায় সমস্ত ভিয়েতনামের যুদ্ধের সময় সামরিক ও বেসামরিক উভয় ক্ষেত্রে ৭৯১,০০০-১,১৪১,০০০ জনের মৃত্যুর ক্তহা বলা হয়েছে। যুদ্ধে ১৯৫,০০০ থেকে ৪৩০,০০০ জন দক্ষিণ ভিয়েতনামের বেসামরিক লোক মারা গিয়েছিল।  ১৯৬৯ সালের মার্কিন গোয়েন্দা প্রতিবেদন থেকে এক্সট্রাপোলেট করে, গুয়েন্টার লুইয়ের অনুমান মতে ৬৫,০০০ উত্তর ভিয়েতনামী নাগরিক যুদ্ধে মারা গিয়েছিল।  অপারেশন রোলিং থান্ডারে উত্তর ভিয়েতনামে আমেরিকান বোমা হামলার কারণে বেসামরিক মৃত্যুর সংখ্যার অনুমান ছিল ৩০,০০০  থেকে ১৮২,০০০ পর্যন্ত। একটি ১৯৭৫ সালের  মার্কিন সিনেট উপকমিটি যুদ্ধের সময় ১.৪ মিলিয়ন দক্ষিণ ভিয়েতনামি বেসামরিক নাগরিকদের হতাহতের অনুমান করেছে, যার মধ্যে ৪১৫,০০০ জন মারা গেছে।
১৯৬০ থেকে ১৯৭৪ সালের মধ্যে আনুমানিক ২৫৪,২৫৬ জন দক্ষিণ ভিয়েতনামের সামরিক বাহিনী নিহত হয়েছে এবং ১৯৫৪ থেকে ১৯৫৯ এবং ১৯৭৫ সাল পর্যন্ত অতিরিক্ত মৃত্যু হয়েছে। অন্যান্য অনুমান মতে ৩১৩,০০০ জন হতাহতের উচ্চ পরিসংখ্যান নির্দেশ করে। মার্কিন যুক্তরাষ্ট্রের প্রতিরক্ষা বিভাগের সরকারি পরিসংখ্যান ছিল ১৯৬৫ থেকে ১৯৭৪ সাল পর্যন্ত ভিয়েতনামে ৯৫০,৭৬৫ পিএভিএন/ভিসি বাহিনী নিহত হয়েছে। এই সংখ্যার পরিসংখ্যান ৩০ শতাংশ কমানো দরকার বলে প্রতিরক্ষা বিভাগের কর্মকর্তারা মনে করেছিলেন। গুয়েন্টার লুই দাবি করেছেন যে, প্রতিবেদন করা "শত্রু" নিহতদের এক-তৃতীয়াংশ বেসামরিক লোক হতে পারে, এই উপসংহারে যে পিএভিএন/ভিসি সামরিক বাহিনীর মৃত্যুর প্রকৃত সংখ্যা সম্ভবত ৪৪৪,০০০ জনের কাছাকাছি ছিল।
ভিয়েতনামের সরকার কর্তৃক প্রকাশিত পরিসংখ্যান অনুসারে, যুদ্ধের সময় পিএভিএন/ভিসি পক্ষের ৮৪৯,০১৮ জনের নিশ্চিত সামরিক মৃত্যু হয়েছে। ভিয়েতনামের সরকার ১৯৫৫ থেকে ১৯৭৫ সাল পর্যন্ত দীর্ঘ সময়ের জন্য যুদ্ধে মৃত্যুর হিসাব প্রকাশ করেছে। এই পরিসংখ্যানে লাওতিয় এবং কম্বোডিয় গৃহযুদ্ধে ভিয়েতনামি সৈন্যদের যুদ্ধের মৃত্যু অন্তর্ভুক্ত রয়েছে, যেখানে পিএভিএন প্রধান অংশগ্রহণকারী হিসাবে ছিল। এই পরিসংখ্যানের ৩০ থেকে ৪০% যুদ্ধ বহির্ভূত মৃত্যুর জন্য দায়ী। যদিও, পরিসংখ্যানে দক্ষিণ ভিয়েতনামি এবং মিত্র সৈন্যদের মৃত্যু অন্তর্ভুক্ত ছিল না। এর মধ্যে আনুমানিক ৩০০,০০০-৫০০,০০০ পিএভিএন/ভিসি কর্মে অনুপস্থিত অন্তর্ভুক্ত নয়। ভিয়েতনামের সরকারি পরিসংখ্যান অনুমান করে ১৯৪৫ থেকে ১৯৭৯ সাল পর্যন্ত ১.১ মিলিয়ন মৃত এবং ৩০০,০০০ নিখোঁজ, ১৯৬০ থেকে ১৯৭৫ সাল পর্যন্ত প্রায় ৮৪৯,০০০ মৃত এবং ২৩২,০০০ নিখোঁজ হয়।
জনপ্রিয় সংস্কৃতিতে
ভিয়েতনাম যুদ্ধে অংশগ্রহণকারী দেশগুলিতে টেলিভিশন, চলচ্চিত্র, ভিডিও গেমস, সঙ্গীত এবং সাহিত্যে ভিয়েতনাম যুদ্ধের ব্যাপক বৈশিষ্ট্যায়ন হয়েছে। ভিয়েতনামে, দ্বিতীয় অপারেশন লাইনব্যাকার চলাকালীন পটভূমিতে নির্মিত একটি উল্লেখযোগ্য চলচ্চিত্র গার্ল ফ্রম হ্যানয় (১৯৭৫), যেখানে হ্যানয়ের যুদ্ধকালীন জীবন চিত্রিত হয়েছে। আরেকটি উল্লেখযোগ্য কাজ দক্ষিণ ভিয়েতনামি ডাক্তার ডাং থুই ট্রামের দিনলিপি, যিনি দক্ষিণের যুদ্ধক্ষেত্রে নাম লিখিয়েছিলেন এবং ২৭ বছর বয়সে কোং এনগাইয়ের নিকট মার্কিন বাহিনী কর্তৃক নিহত হয়েছিলেন। তার দিনলিপি পরে ভিয়েতনামে Đặng Thùy Trâm's Diary (লাস্ট নাইট আই ড্রিমড অব পিস) হিসেবে প্রকাশিত হয়, এবং সেরা বিক্রিত হয়ে ওঠে। পরে ২০০৯ সালে এটি ডোন্ট বার্ন (Đừng Đốt) নামে চলচ্চিত্রে রুপ দেয়া হয়। ভিয়েতনামে দিনলিপিটি প্রায়শই অ্যানা ফ্র্যাংকের ডায়েরির সাথে তুলনা করা হয় এবং উভয়ই সাহিত্যের শিক্ষায় ব্যবহৃত হয়। নির্মিত আরেকটি ভিয়েতনামি চলচ্চিত্র হল ১৯৭৯ সালের দ্য অ্যাণ্ডনডোন্ড ফিল্ড: ফ্রি ফায়ার জোন (Cánh đồng hoang), যেখানে মার্কিন যুক্তরাষ্ট্রের "ফ্রি-ফায়ার জোন" এবং মার্কিন হেলিকপ্টারের দৃষ্টিভঙ্গিতে জীবনযাপনের আখ্যান তুলে ধরা হয়েছে।
ভিয়েতনাম যুদ্ধ ভিত্তিক প্রথমদিকার প্রধান চলচ্চিত্রগুলির মধ্যে একটি হল জন ওয়েনের যুদ্ধপন্থী চলচ্চিত্র, দ্য গ্রিন বেরেটস (১৯৬৮)। আরও সিনেমাটিক উপস্থাপনাগুলি ১৯৭০ এবং ১৯৮০-এর দশকে প্রকাশিত হয়েছিল, যার মধ্যে মাইকেল সিমিনোর দ্য ডিয়ার হান্টার (১৯৭৮), ফ্রান্সিস ফোর্ড কোপলার অ্যাপোক্যালিপ্‌স নাও (১৯৭৯), অলিভার স্টোনের প্লাটুন (১৯৮৬) – ভিয়েতনাম যুদ্ধের সময় মার্কিন সেনাবাহিনীতে তার পরিসেবার ভিত্তিতে, স্ট্যানলি কুবরিকের ফুল মেটাল জ্যাকেট (১৯৮৭), হ্যামবার্গার হিল (১৯৮৭), অলিভার স্টোনের বর্ন অন দ্য ফোর্থ অব জুলাই (১৯৮৯), ক্যাসুয়ালটিস অব ওয়ার (১৯৮৯), দ্য সেইজ অব ফায়ারবেস গ্লোরিয়া (১৯৮৯), এবং রবার্ট জেমেকিসেরর ফরেস্ট গাম্প (১৯৯৪) অন্তর্ভুক্ত। পরবর্তী চলচ্চিত্রগুলির মধ্যে রয়েছে, উই ওয়েয়ার সোলজার্স (২০০২) এবং রেসকিউ ডন (২০০৭)।
এই যুদ্ধ ভিয়েতনাম এবং মার্কিন যুক্তরাষ্ট্রের এক প্রজন্মের সঙ্গীতশিল্পী এবং গীতিকারদের যুদ্ধবিরোধী ও সাম্যবাদ-বিরোধী উভয়ক্ষেত্রেই প্রভাবিত করেছিল। কান্ট্রি জো অ্যান্ড ফিশ ব্যান্ড ১৯৬৫ সালে দ্য "ফিশ" চিয়ার/আই-ফিল-লাইক-আ'ম-ফিক্সিন'-টু-ডাই রাগ রেকর্ড করেছিল এবং এটি অন্যতম ভিয়েতনাম বিরোধী প্রতিবাদী সঙ্গীত হয়ে ওঠে। অনেক গীতিকার এবং সঙ্গীতজ্ঞ যুদ্ধবিরোধী আন্দোলনকে সমর্থন করেছিলেন, যাদের মধ্যে পিট সিগার, জোয়ান বায়েজ, পেগি সিগার, ইয়ান ম্যাককোল, বারবারা ডেন, দ্য ক্রিটিক্স গ্রুপ, ফিল ওচস, জন লেনন, নিনা সিমোন, নিল ইয়ং, টম প্যাকসটন, জিমি ক্লিফ এবং আর্লো গুথ্রি রয়েছেন। আধুনিক শাস্ত্রীয় সুরকার জর্জ ক্রাম্ব্ব ব্ল্যাক এঞ্জেলস শিরোনামে ১৯৭০ সালে যুদ্ধ সম্পর্কিত একটি স্ট্রিং কোয়ারটেট, একটি শোকগাথা রচনা করেছিলেন।
জনপ্রিয় ভিডিও গেমগুলিতেও এই যুদ্ধটি চিত্রিত হয়েছে, বিশেষত যুদ্ধ ধারার প্রথম-ব্যক্তি গোলন্দাজ বা শুটার গেমগুলিতে, যেমন লাইন অব দ্য সাইট: ভিয়েতনাম (২০০৩), ভিয়েতকং (২০০৩), ব্যাটলফিল্ড ভিয়েতনাম (২০০৪), ভিয়েতকং: ফিস্ট আলফা (২০০৪), এলিট ওয়ারিয়র্স: ভিয়েতনাম (২০০৫), দ্য হেল ইন ভিয়েতনাম (২০০৮), ব্যাটলফিল্ড: ব্যাড কোম্পানি ২: ভিয়েতনাম (২০১০), কল অব ডিউটি: ব্ল্যাক অপস (২০১০), কল অব ডিউটি: ব্ল্যাক অপস: ডেস্ক্লাইসিড (২০১২), রাইজিং স্টর্ম ২: ভিয়েতনাম (২০১৭) এবং অতিরিক্ত উপাদান হিসেবে ফার ক্রাই ৫ (২০১৮)। যুদ্ধটি তৃতীয়-ব্যক্তি শুটার, এমএমওরপিজি, রিয়েল-টাইম স্ট্র্যাটেজি এবং রোল-প্লেয়িং, যেমন র‌্যাম্বো: ফার্স্ট ব্লাড পার্ট ২ (১৯৮৫), ক্যালিবার .৫০ (১৯৮৯), ভিয়েতকং ২ (২০০৫), মেড ম্যান (২০০৬), গানবোট (১৯৯০) এবং স্ট্রাইক ফাইটার ২: ভিয়েতনাম (২০০৯) এর মতো অন্যান্য ধারায় গেমগুলিতে অভিযোজিত হতে দেখা যায়।
পৌরাণিক কাহিনি
ভিয়েতনাম যুদ্ধের ইতিহাসে পৌরাণিক কাহিনিগুলি কেন্দ্রীয় ভূমিকা পালন করে এবং অন্যদিকে এগুলি মার্কিন যুক্তরাষ্ট্রের সংস্কৃতির অংশে পরিণত হয়েছে। অনেকটা যুদ্ধের সাধারণ ইতিহাস, পৌরাণিক কাহিনি নিয়ে আলোচনা সবই মার্কিন অভিজ্ঞতার বর্ণনা করেছে, তবে যুদ্ধের পৌরাণিক কাহিনি ভিয়েতনামি ও অস্ট্রেলিয় ইতিহাসগ্রন্থেও ভূমিকা রেখেছে।
সাম্প্রতিক বৃত্তিটি "পৌরাণিক কৌতুকের" উপর দৃষ্টি নিবদ্ধ করেছে, ভিয়েতনাম যুদ্ধের মার্কিন ঐতিহাসিকের পূর্ববর্তী গোঁড়া ও সংশোধনবাদী বিদ্যালয়গুলিতে আক্রমণ করে। এই বৃত্তিটি ভিয়েতনাম যুদ্ধে মার্কিন সমাজ এবং সৈন্যদল সম্পর্কে পুরানকে চ্যালেঞ্জ জানায়।
দ্য মিথ অব দি অ্যাডিক্টেড আর্মি: ভিয়েতনাম অ্যান্ড দ্য মর্ডান ওয়ার অন ড্রাগ্‌স-এ কুজমারভ জনপ্রিয় ও হলিউডের আখ্যানগুলিকে চ্যালেঞ্জ জানিয়েছে যে, মার্কিন সৈন্যরা ছিল ভারী মাদক ব্যবহারকারী। বিশেষত ধারণা এই ছিল যে মাই লাই গণহত্যা মাদক সেবনের কারণেই ঘটেছিল। কুজমারভের মতে, মাদকের পৌরাণিক কাহিনি তৈরির জন্য রিচার্ড নিক্সন প্রাথমিকভাবে দায়বদ্ধ ছিলেন।
মাইকেল অ্যালেন তার আনটিল দ্য লাস্ট ম্যান কামস হোম-এ নিক্সনের বিরুদ্ধে ভিয়েতনামে মার্কিন বন্দিদের লীগ অব ওয়াইভ এবং মার্কিন কয়েদিদের জাতীয় লীগ ও দক্ষিণ-পূর্ব এশিয়ায় নিখোঁজ হওয়ার কল্পিত রচনার অভিযোগ তুলেছিলেন। যুদ্ধকে ক্রমশ পরাজয়ের দিকে বিবেচনা করা হয়েছিল। অ্যালেনের বিশ্লেষণ যুদ্ধ পরবর্তী রাজনীতি এবং সাম্প্রতিক রাষ্ট্রপতি নির্বাচনের সাথে মার্কিন নির্বাচনী রাজনীতিতে সুইফট বোট বিতর্কসহ সম্ভাব্য নিখোঁজ বা বন্দী মার্কিনদের অবস্থানকে যুক্ত করে।
স্মৃতিরক্ষা
২০১২ সালের ২৫ মে রাষ্ট্রপতি বারাক ওবামা ভিয়েতনাম যুদ্ধের পঞ্চাশতম বার্ষিকী স্মরণে একটি ঘোষণা করেছিলেন। ২০১৭ সালের ১০ নভেম্বর, রাষ্ট্রপতি ডোনাল্ড ট্রাম্প ভিয়েতনাম যুদ্ধের পঞ্চাশতম বার্ষিকী উপলক্ষে একটি অতিরিক্ত স্মারক ঘোষণা করেছিলেন।
তথ্যসূত্র
এই নিবন্ধটির জন্য তথ্যসূত্রসমূহ তিনটি বিভাগে বিভক্ত করা হয়েছে।
গোপাল হালদার
গোপাল হালদার  (Gopal Haldar ( ১১ ফেব্রুয়ারি, ১৯০২  - ০৪ অক্টোবর, ১৯৯৩) একজন বিশিষ্ট বাঙালি সাহিত্যিক,সাহিত্যতাত্ত্বিক, চিন্তাশীল প্রাবন্ধিক ও  স্বাধীনতা সংগ্রামী তথা রাজনৈতিক কর্মী।
জন্ম ও প্রারম্ভিক জীবন
গোপাল হালদারের জন্ম ১৯০২ খ্রিস্টাব্দের ১১ ফেব্রুয়ারি ব্রিটিশ ভারতের অধুনা বাংলাদেশের ঢাকা বিক্রমপুরের বিদগাঁও-এ। মাতা বিধুমুখী দেবী। তাঁর পিতা সীতাকান্ত হালদার ছিলেন আইন ব্যবসায়ী। পিতার কর্মস্থল নোয়াখালীতে তাঁর স্কুল শিক্ষা। পরে কলকাতার স্কটিশ চার্চ কলেজ থেকে ইংরাজীতে প্রথম শ্রেণীতে অনার্স সহ বি.এ পাশ করেন। ১৯২৪ খ্রিস্টাব্দে কলকাতা বিশ্ববিদ্যালয় থেকে ইংরেজি সাহিত্যে এম. এ এবং বি.এল পাশ করেন। ১৯২৫-২৬ সালে কিছুদিন নোয়াখালীতে ওকালতি করেন।
কর্মজীবন
১৯২৬ খ্রিস্টাব্দে 'বঙ্গবাসী' প্রতিষ্ঠানের অন্তর্গত 'ওয়েলফেয়ার' পত্রিকার সহ-সম্পাদকের চাকরি নেন এবং সেই সঙ্গে সুনীতিকুমার চট্টোপাধ্যায়ের অধীনে ১৯২৮ খ্রিস্টাব্দ পর্যন্ত ভাষাতত্ত্বের গবেষণায় রত থাকেন। ১৯২৯ ও ১৯৩০ খ্রিস্টাব্দে তার কর্মজীবন কেটেছে ফেণী কলেজে। ১৯৩০-৩২ কলকাতা বিশ্ববিদ্যালয়ের ভাষাতত্ত্ব বিভাগে সুনীতিকুমার চট্টোপাধ্যায়ের রিসার্চ এ্যাসিস্ট্যান্ট হিসাবে অংশগ্রহণ করেন। মডার্ন রিভিউ পত্রিকার সম্পাদকীয় দপ্তরে ও হিন্দুস্থান স্ট্যান্ডার্ড পত্রিকার সহ-সম্পাদক পদে ছিলেন। ১৯৪৪-৪৮ ও ১৯৫২-৬৭ ছিলেন পরিচয় পত্রিকার সম্পাদক পদে।
স্বাধীনতা সংগ্রামে ও রাজনৈতিক ক্রিয়াকলাপ
স্কুলজীবন থেকেই গোপাল হালদার বিপ্লবী যুগান্তর দলের কর্মী এবং ১৯২১ খ্রিস্টাব্দ হতে ১৯৪০ খ্রিস্টাব্দ পর্যন্ত কংগ্রেসের সদস্য ছিলেন। ১৯৩৯-৪০ খ্রিস্টাব্দে সুভাষচন্দ্র বসুর নেতৃত্বাধীন বঙ্গীয় প্রাদেশিক  কংগ্রেস কমিটির সহ-সম্পাদকের দায়িত্ব পালন করেন। ১৯৩২ খ্রিস্টাব্দ হতে ১৯৩৮ তিনি রাজবন্দি হিসাবে কারারুদ্ধ থাকেন। কারাজীবন তিনি অধ্যয়ন, গবেষণা, সাহিত্যসৃষ্টি ও মার্কসীয় মতাদর্শ চর্চায় অতিবাহিত করেন। কারামুক্তির পর  সুভাষচন্দ্রের সহকারী হিসাবে তিনি সাপ্তাহিক ফরোয়ার্ড পত্রিকা সম্পাদনা করেন। ১৯৩৮ খ্রিস্টাব্দ থেকে তিনি সারা ভারত কৃষকসভার অন্যতম সংগঠক ছিলেন। ১৯৪৯ খ্রিস্টাব্দে কমিউনিস্ট পার্টিতে যোগ দেন এবং ওই বৎসরেই তিনি দর্শনশাস্ত্রের অধ্যাপিকা অরুণা সিং কে বিবাহ করেন। কৃষকসভা ও কর্মচারী আন্দোলনে নেতৃত্ব দেওয়ার সাথে তিনি ফ্যাসিবিরোধী লেখক ও শিল্পীসংঘে এবং সোভিয়েত সুহৃদ সমিতিতে বুদ্ধিজীবী হিসাবে সক্রিয় ভূমিকা পালন করেন।
সম্পাদনা ও সাহিত্যকর্ম
'পরিচয়' পত্রিকার সম্পাদনা করেন (১৯৪৪-৪৮, ১৯৫২-৬৭) দীর্ঘদিন। এছাড়া 'স্বাধীনতা' পত্রিকার সাংবাদিকতা, কলকাতা বিশ্ববিদ্যালয়ের সেনেটে, পশ্চিমবঙ্গ বিধানপরিষদে এবং নানা অনুষ্ঠানে-প্রতিষ্ঠানে দক্ষতার পরিচয় রেখেছেন। স্বাধীনতার পরও ১৯৪৯ খ্রিস্টাব্দে চার মাসের জন্য কারাবাসে ছিলেন। ১৯৬৯ খ্রিস্টাব্দেও আইন অমান্য আন্দোলনে যোগ দিয়ে কারাবরণ করেছেন। আসলে মানুষের সামগ্রিক বিকাশের স্বার্থেই স্বাধীনতার জন্য তিনি প্রাথমিক গুরুত্ব দিয়েছেন আর আত্মপ্রকাশের অন্যতম পথ হিসাবে অল্পবয়স থেকেই গ্রহণ করেছেন সাহিত্যকে। মননশীল উপন্যাস রচনা করে বিশেষ খ্যাতিও অর্জন করেছেন। প্রখ্যাত সাহিত্য বিশারদ শিশির কুমার দাশের তার রচনা সম্পর্কে উল্লেখ করেছেন  -
গ্রন্থপঞ্জি
এছাড়া সম্পাদনা করেছেন বিদ্যাসাগর, বঙ্কিমচন্দ্র, দীনবন্ধু, দ্বিজেন্দ্রলাল, কালীপ্রসন্ন সিংহের রচনাসংগ্রহ।
সম্মাননা
জীবনে বহু সম্মান ও পুরস্কার তিনি পেয়েছেন।
হ্যামপ্রিকের ধনেশ
হ্যামপ্রিকের ধনেশ (Tockus hemprichii) হল ধনেশ প্রজাতির পাখি যারা বিউসেরোটিডি পরিবারের অন্তর্ভুক্ত। এদেরকে প্রধানত পাওয়া যায় জিবুতি, ইরিত্রিয়া, ইথিওপিয়া, কেনিয়া, সোমালিয়া, সুদান এবং উগান্ডা প্রভৃতি দেশে। সকল ধনেশের মতো এরও রয়েছে নিচের দিকে বাঁকানো লম্বা ও শক্ত বাঁকানো ঠোঁট৤
ফটিকছড়ি পৌরসভা
ফটিকছড়ি বাংলাদেশের চট্টগ্রাম জেলার অন্তর্গত একটি পৌরসভা। স্থানীয়ভাবে বিবিরহাট নামে পরিচিত এই ছোট্ট শহরটির অবস্থান ধুরুং নদীর পাড়ে। আঞ্চলিক মহাসড়ক R160 (৯৮ কিলোমিটার দীর্ঘ) হাটহাজারী পৌরসভা থেকে ফটিকছড়ি পৌরসভার উপর দিয়ে খাগড়াছড়ি গিয়ে পৌঁছেছে। এটি ২০১১ সালের ৩১ মার্চ বাংলাদেশ সরকার কর্তৃক পৌরসভা হিসেবে ঘোষিত হয়। সেই সাথে ফটিকছড়ি উপজেলা নির্বাহী কর্মকর্তাকে পৌর প্রশাসক হিসেবে নিয়োগ দেয়া হয়।
আয়তন
ফটিকছড়ি পৌরসভার আয়তন ৩৭.১৫ বর্গ কিলোমিটার (৯,১৮১ একর)।
জনসংখ্যার উপাত্ত
২০১১ সালের আদমশুমারি অনুযায়ী ফটিকছড়ি পৌরসভার মোট জনসংখ্যা ৪১,৯৯৪ জন। এর মধ্যে পুরুষ ১৯,৮৮৮ জন এবং মহিলা ২২,১০৬ জন। মোট পরিবার ৮,০৯৬টি।
অবস্থান ও সীমানা
ফটিকছড়ি উপজেলার মধ্যাংশে ফটিকছড়ি পৌরসভার অবস্থান। চট্টগ্রাম জেলা সদর থেকে এ পৌরসভার দূরত্ব প্রায় ৪৩ কিলোমিটার। এর পূর্বে লেলাং ইউনিয়ন ও কাঞ্চননগর ইউনিয়ন, উত্তরে কাঞ্চননগর ইউনিয়ন ও পাইন্দং ইউনিয়ন, পশ্চিমে পাইন্দং ইউনিয়ন ও সুন্দরপুর ইউনিয়ন এবং দক্ষিণে নাজিরহাট পৌরসভা অবস্থিত।
নামকরণ
ফটিক অর্থ স্বচ্ছ ও ছড়ি অর্থ ঝর্ণা বা খাল। উপজেলার পশ্চিমাংশে ফটিকছড়ি খাল নামক একটি স্বচ্ছ ঝর্ণা আছে। নৈসর্গিক সৌন্দর্য্যে ভরা খালটি সীতাকুণ্ড পাহাড়ী রেঞ্জ থেকে উৎপন্ন হয়ে যোগিনী ঘাটা নামক স্থানে হালদা নদীর সাথে মিলিত হয়েছে। একসময় ফটিকছড়ি উপজেলার অবস্থান ছিল ভূজপুরের দক্ষিণ প্রান্ত দিয়ে প্রবাহিত এই ফটিকছড়ি নদীর তীরে। ফটিকছড়ি খাল থেকেই এই থানার নামকরণ হয়। পৌরসভা গঠিত হবার পর উপজেলার নামেই পৌরসভার নামকরণ হয়।
প্রশাসনিক এলাকা
ফটিকছড়ি উপজেলার ৮নং রাঙ্গামাটিয়া ও ৯নং ধুরুং ইউনিয়নের সম্পূর্ণ অংশ নিয়ে গঠিত ফটিকছড়ি পৌরসভা। এটি গ শ্রেণীর পৌরসভা। এটি জাতীয় সংসদের ২৭৯নং নির্বাচনী এলাকা চট্টগ্রাম-২ এর অংশ। এ পৌরসভার প্রশাসনিক কার্যক্রম ফটিকছড়ি থানার আওতাধীন। এতে মোট ওয়ার্ড নয়টি। ২০১২ খ্রিষ্টাব্দের ৬ অক্টোবর তারিখে পৌরসভার প্রথম নির্বাচন অনুষ্ঠিত হয়। ২০১২ সালের ১৮ ডিসেম্বর পৌরসভার প্রথম বাজেট ঘোষণা করা হয়।
শিক্ষা ব্যবস্থা
২০১১ সালের আদমশুমারি অনুযায়ী ফটিকছড়ি পৌরসভার সাক্ষরতার হার ৫৬.২%। পৌরসভায় ১টি বিশ্ববিদ্যালয় কলেজ, ১টি ফাজিল মাদ্রাসা, ১টি স্কুল এন্ড কলেজ, ১টি আলিম মাদ্রাসা, ৪টি মাধ্যমিক বিদ্যালয়, ২টি দাখিল মাদ্রাসা, ১টি কওমী মাদ্রাসা, ১৬টি প্রাথমিক বিদ্যালয় ও ৬টি কিন্ডারগার্টেন রয়েছে।
ধর্মীয় উপাসনালয়
ফটিকছড়ি পৌরসভায় ৯২টি মসজিদ ও ১০টি মন্দির রয়েছে।
স্বাস্থ্য
ফটিকছড়ি পৌরসভায় ৫০ শয্যাবিশিষ্ট ১টি উপজেলা স্বাস্থ্য কমপ্লেক্স এবং ৮টি ডায়াগনস্টিক সেন্টার রয়েছে।
হোটেল ও আবাসন
ফটিকছড়ি পৌরসভায় সরকারি পরিচালনাধীন জেলা পরিষদ ডাকবাংলো ছাড়াও রয়েছে বেসরকারি ব্যবস্থাপনায় বিভিন্ন হোটেল ও বোর্ডিং।
অলোকরঞ্জন দাশগুপ্ত
অলোকরঞ্জন দাশগুপ্ত (৬ অক্টোবর ১৯৩৩ — ১৭ নভেম্বর ২০২০) একজন বিশিষ্ট বাঙালি কবি ও চিন্তাশীল প্রাবন্ধিক। রচনার প্রাচুর্য এবং বৈচিত্র্যে,মনীষা এবং সংবেদনশীলতায় তিনি বাংলাসাহিত্যের একজন বিশিষ্ট ব্যক্তিত্ব। তিনি ২০টিরও বেশি কবিতার বই লিখেছেন, বাংলা এবং সাঁওতালি কবিতা ও নাটক ইংরেজি এবং জার্মান ভাষায় অনুবাদ করেছেন, এবং জার্মান ও ফরাসি সাহিত্য থেকে বাংলায় অনুবাদ করেছেন। তিনি বেশ কয়েকটি বই প্রবন্ধের প্রকাশ করেছেন। তার স্বতন্ত্র গদ্যশৈলীর জন্য তিনি সুপরিচিত।
শিক্ষা
দাশগুপ্ত শান্তিনিকেতনের বিশ্বভারতীতে পড়াশোনা করেছেন, ও তারপরে সেন্ট জেভিয়ার্স কলেজে, প্রেসিডেন্সি কলেজে পড়েন এবং অবশেষে কলকাতা বিশ্ববিদ্যালয় থেকে তিনি ভারতীয় কবিতায় গীতি নিয়ে তার পড়াশুনার জন্য পিএইচডিপ্রাপ্ত হন। তিনি লিটল ম্যাগাজিনসমূহের সাথে ভীষণভাবে যুক্ত হয়ে মূল জার্মান কাজগুলিকে বাংলা ভাষায় অনুবাদ করতে থাকেন।
কর্মজীবন
তার পিএইচডি শেষ করার পরে, দাশগুপ্ত ১৯৫৭ সাল থেকে ১৯৭১ সাল পর্যন্ত যাদবপুর বিশ্ববিদ্যালয়ে তুলনামূলক সাহিত্য বিভাগে (বুদ্ধদেব বসু প্রতিষ্ঠিত) তুলনামূলক সাহিত্য ও বাংলা পড়িয়েছিলেন। এরপরে তিনি হাম্বোলড ফাউন্ডেশন ফেলোশিপে জার্মানি যান। ১৯৭১ সাল থেকে তিনি জার্মানির হাইডেলবার্গ বিশ্ববিদ্যালয়ের দক্ষিণ এশিয়া ইনসিটিটিউট অনুষদে শিক্ষকতা করছেন। তিনি ভারত ও জার্মানির মধ্যে ঘনিষ্ঠ সংযোগ প্রচারের জন্য প্রধান একটি প্রতিষ্ঠান, ডয়চে-ইন্দিসচে গেসেলশ্যাফ্টের (ডিআইজি) সাথে নিবিড়ভাবে যুক্ত ছিলেন।
দাশগুপ্ত এমন একজন কবি, যিনি তার সহকর্মী এবং ভক্তদের দ্বারা অনেক প্রশংসিত, তার কবিতা মূলভাব এবং প্রযুক্তিগত উদ্ভাবনের জন্য পরিচিত। জার্মান সরকার তাঁকে গ্যোটে পুরস্কার প্রদানের মাধ্যমে দুটি ভিন্ন সংস্কৃতিকে একত্রিত করার কাজে তার অবদানের জন্য তাঁকে অভিনন্দন জানিয়েছে। তার ছন্দনৈপুণ্য ভাষার কারুকার্য যেমন কাব্য-অবয়বকে একটি স্বকীয়তা দিয়েছে তেমনই বৈদগ্ধ্য বিপ্লবমনস্কতা এবং ঐতিহ্যের পুনরাবিষ্কারের ক্ষমতা তার কাব্য জগতকে দিয়েছে বিশালতা এবং নান্দনিক সৌন্দর্য। এরপর তিনি যে প্রবন্ধ রচনা করেছেন  ও জার্মান ভাষা থেকে অনুবাদ করেছেন সেখানে তার ভাষান্তর কুশলতা বাংলা সাহিত্যে বিশেষ ভাবে স্মরণীয়। তার নিজস্ব গদ্যরীতি বর্ণাঢ়্য, প্রতিমাবহুল এবং শব্দের নবায়নে চিহ্নিত।
গ্রন্থপঞ্জী
তার উল্লেখযোগ্য কাব্যগ্রন্থগুলি হল:
তার রচিত অন্যান্য গ্রন্থগুলির মধ্যে আছে শরণার্থীর ঋতু ও শিল্প ভাবনা , আনন্দ পাবলিশার্স, ১৯৯৩। ISBN 81-7215-159-4,  ভ্রমনে নয় ভুবনে , আনন্দ পাবলিশার্স। ISBN 81-7066-145-5, ছায়াপথেরা সান্দ্র সমলাপিকা , আনন্দ পাবলিশার্স। ISBN 81-7215-277-9, এখনো নামেনি, বন্ধু, নিউক্লিয়ারা শীতের গোধূলি , আনন্দ পাবলিশার্স। ISBN 81-7215-996-X, জ্বরের ঘোরে তরাজু কেঁপে আয়, সমবায়ী শিল্পেরা গরজে, তুষার জুড়ে ত্রিশূলচিহ্ন, দক্ষিণ এশীয় ভাষাগুলি থেকে অনুবাদে সমস্যা , (ইউনিভার্সিটিট হাইডেলবার্গ, অলোকরঞ্জন দাশগুপ্ত দ্বারা),  ভারতীয় কবিতায় লিরিক  (১৯৬২), দ্য মিস্টিক্যাল স অ্যান্ড আদার পোয়েমস  (রোল্যান্ড হিন্দ্মার্শ, সাহিত্য আকাদেমি, অলোকরঞ্জন দাশগুপ্ত দ্বারা) (১৯৯৬)
পুরস্কার
দাশগুপ্ত অনেক পুরস্কার এবং সম্মান পেয়েছেন। তার মধ্যে আছে কলকাতা বিশ্ববিদ্যালয় থেকে সুধা বসু পুরস্কার (১৯৮৩), জার্মানিতে গ্যয়ঠে পুরস্কার (১৯৮৫), আনন্দ পুরস্কার (১৯৮৫), প্রবাসী ভারতীয় সম্মান (১৯৮৫), রবীন্দ্র পুরস্কার (২০০৪), তার কবিতার বই মরমী করাত (অনুবাদ করেছেন দ্য মিস্টিক্যাল স অ্যান্ড আদার পোয়েমস) এর জন্য সাহিত্য অকাদেমি পুরস্কার (১৯৯২) এবং প্রবাসী ভারতীয় সম্মান (২০০৫)।
আশরাফ কুজুক
আশরাফ আলাউদ্দিন কুজুক ইবনে নাসির মুহাম্মাদ ইবনে কালাউন (الأشرف علاء الدين كجك) বা আশরাফ কুজুক নামে বেশি পরিচিত, (১৩৩৪-সেপ্টেম্বর ১৩৪৫) আগস্ট ১৩৪১ থেকে জানুয়ারী ১৩৫২ পর্যন্ত মামলুক সুলতান ছিলেন। তিনি সিংহাসনে অধিষ্ঠিত অবস্থায় একজন অল্পবয়সী শিশু ছিলেন এবং প্রকৃত ক্ষমতা তার সহশাসক আমির কাওসুনের হাতে ছিল, যিনি কুজুকের পিতা সুলতান নাসির মুহাম্মাদের (শা. ১৩১০-৪১) উর্ধতন সাহায্যকারী ছিলেন। ১৩৪১ সালের ডিসেম্বরের শেষের দিকে মামলুক বিদ্রোহে কওসুনকে ক্ষমতাচ্যুত করা হলে, কয়েক সপ্তাহ পর কুজুককে ক্ষমতাচ্যুত করা হয়। সালতানাতের রাজনৈতিক চক্রান্তের ফলে কুজুককে নয় বা এগারো বছর বয়সে হত্যা করা হয়।
জীবনী
কুজুক ১৩৩৪ সালে পিতা সুলতান নাসির মুহাম্মাদ (শা. ১৩১০-৪১) এবং তার তাতার স্ত্রী আরদু ঔরসে জন্মগ্রহণ করেন। ১৩৪১ সালের আগস্টে পাঁচ বা ছয় বছর বয়সী কুজুক মিশরের শক্তিশালী আমির কাওসুন কর্তৃক সুলতান হিসাবে প্রতিষ্ঠিত হন, যিনি তার সহশাসক হিসাবে কাজ করেছিলেন এবং কার্যত ক্ষমতার লাগাম ধরেছিলেন। কুজুকের বড় সৎ ভাই এবং পূর্বসূরি সুলতান মানসুর আবু বকরকে কাওসুনের গ্রেপ্তার ও মৃত্যুদন্ড কার্যকর করার পর কুজুককে নিযুক্ত করা হয়েছিল। ২১ জানুয়ারী ১৩৪২ তারিখে কুজুককে সিংহাসন থেকে অপসারণ করা হয় এবং মামলুক বিদ্রোহে কাওসুনকে ক্ষমতাচ্যুত এবং নিহত করা হয়। এরপর তার বড় সৎ ভাই নাসির আহমদ তার স্থলাভিষিক্ত হন।
তার জবানবন্দির পর কুজুক কায়রো সিটাডেলের মহিলা কোয়ার্টারে তার মায়ের লালনে ফিরে আসেন। কুজুকের সৎ ভাই সালিহ ইসমাইলের (শা. ১৩৪২-১৩৪৫) রাজত্বকালে, কুজুককে সালিহ ইসমাঈল এবং তার মা সিংহাসনের সম্ভাব্য প্রতিদ্বন্দ্বী হিসাবে দেখেছিলেন। ১৩৪৫ সালের আগস্ট মাসে সালিহ ইসমাঈল একটি অসুস্থতায় মারা যান যা তিনি কয়েক মাস ধরে ভুগছিলেন। সালিহের মাতা কুজুকের মাতাকে সালিহ ইসমাঈলের অসুস্থতা ঘটাতে যাদুবিদ্যা ব্যবহার করার অভিযোগ করেন। ফলস্বরূপ, কুজুক ১৩৪৫ সালের সেপ্টেম্বরে নয় বছর বয়সে খুন হন।
১২৫৭
১২৫৭ গ্রেগরীয় বর্ষপঞ্জির একটি সাধারণ বছর।
উদ্ধব বর্মণ
উদ্দভ বর্মন একজন ভারতীয় কমিউনিস্ট পার্টির রাজনীতিবিদ। তিনি ছিলেন ভারতের কমিউনিস্ট পার্টি (মার্কসবাদী) আসামের রাজ্য কমিটির সেক্রেটারি এবং সরভোগ আসন থেকে নির্বাচিত আসামের বিধানসভার সদস্য। তিনি ১৯৯১ ও ১৯৯৬ সালে বরপেটা থেকে দুবার লোকসভায় নির্বাচিত হয়েছিলেন তিনি সিপিআই (এম) এর কেন্দ্রীয় কমিটির সদস্য।
তিনি মাধুরী দেবীকে বিয়ে করেছেন।
সুফিবাদ সম্পর্কিত নিবন্ধগুলির তালিকা
সুফিবাদ বিষয়ের সাথে সম্পর্কিত বিষয়গুলির একটি তালিকা।
পুণে বিভাগ
পুণে বিভাগ হল ভারতের রাজ্য মহারাষ্ট্র-এর ছয়টি প্রশাসনিক বিভাগের একটি। পুণে বিভাগের পশ্চিমে রয়েছে কোঙ্কন বিভাগ উত্তরে রয়েছে নাশিক বিভাগ, পূর্বে অমরাবতী বিভাগ ও দক্ষিণে রয়েছে কর্ণাটক রাজ্য।
১২৫৮
১২৫৮ গ্রেগরীয় বর্ষপঞ্জির একটি সাধারণ বছর।
আকন চন্দ্র রাভা
আকন চন্দ্র রাভা হলেন আসামের অসম গণ পরিষদের একজন রাজনীতিবিদ। তিনি ১৯৮৫ ও ১৯৯৬ সালে দুধনাই আসন থেকে আসাম বিধানসভা নির্বাচনে নির্বাচিত হয়েছিলেন।
মর্দানি ঝুমার
মর্দানি ঝুমার বা মর্দানা ঝুমার একটি নাগপুরী লোকনৃত্য। মুলতঃ ভারতের ঝাড়খণ্ড, ছত্তিশগড় এবং ওড়িশা রাজ্যের এই নৃত্যের উতপত্তি এবং প্রচলন হয়। এটি একটি দলগত নৃত্য অর্থাৎ একের বেশি ব্যাক্তি এই নৃত্য পরিবেশনায় অংশগ্রহন করতে পারেন। এটি একটি পুরুষপ্রধান নৃত্যশৈলী অর্থাৎ প্রধানত পুরুষরাই এই নৃত্য পরিবেশনায় অংশগ্রহন করতে পারে। সাধারনত ফসল তোলার পর এই নৃত্য পরিবেশনা করা হয়।  যেহেতু মর্দানি ঝুমার একটি পুরুষকেন্দ্রিক নাচ তাই এর পদচালনা ও অঙ্গভঙ্গী পুরুষালি শক্তি প্রতিফলিত করে। এটি কঠিন, ভারী এবং ক্লান্তিকর নাচ। নৃত্য পরিবেশনার সময় পুরুষ নর্তকরা পায়ে ঘুঙুর পরিধান করেন, তাদের হাতে থাকে ঢাল ও তরোয়াল। তারা একে অপরের হাত ধরে পুরুষরা একে অপরের হাত ধরে, লম্বা সারিতে একটি বৃত্তাকার সমূহ গঠন করে ও নৃত্য পরিবেশনা করেন। এই বিশেষ অংভঙ্গীর মধ্যে পরে, একসাথে লাফ মারা ও দেহ আন্দোলিত করা, ভুমির উপর দৃঢ় পদ সঞ্চালনা করে গাছে গাছে কম্পন সৃষ্টি করা ও সবশেষে কাঁধ এবং বাহু বিশেষ ভঙ্গিমায় কম্পিত করা। মারদানি ঝুমার নৃত্যশিল্পীরা সোজা হাত সোজাভাবে উপরে নিয়ে যান এবং সেই হাত কখনই অকস্মাৎ নিচে নিয়ে আসেন না। নৃত্য পরিবেশনার সম্পূর্ণ সময় তারা কখনো একে অপরের হাত ছেড়ে সারিবদ্ধতা ভঙ্গ করেন না। সকল নর্তক একে অপরের পিছনে দাড়িয়ে বা একই সারিতে অবস্থান করে একটি বিশেষ আকর্ষণীয় ভঙ্গিতে তাদের নৃত্য পরিবেশনা করেন।
নৃত্য পরিবেশনার সময় মান্দার, নাগারা, ঢাক এবং শেহনাই বা বংশী ইত্যাদি বাদ্যযন্ত্রে সংগত করা হয়। কখনও কখনও মহিলা নর্তকীরা এই নাচে অংশগ্রহন করে এবং তারা নাচনি নামে পরিচিত।
জরুরি চিকিৎসা সেবা
ইমারজেন্সি মেডিকেল সার্ভিস(EMS)তথা জরুরি চিকিৎসাসেবা,যাকে অ্যাম্বুলেন্স বা ভ্রাম্যমাণ স্বাস্থ্যসেবা হিসেবেও অভিহিত করা হয়, হল ঐসব সেবা যেগুলো মূলত হাসপাতালের বাইরে অ্যাম্বুলেন্স বা অনুরূপ গাড়িতে জরুরি অবস্থায় তাৎক্ষণিক অসুস্থতা বা আঘাতের চিকিৎসায় দেয়া হয়। এই ধরনের সেবাগুলোকে প্রাথমিক প্রতিবিধান স্কোয়াড তথা ফাস্ট স্কোয়াড,  ইমারজেন্সি স্কোয়াড,  রেস্কিউ স্কোয়ড, অ্যাম্বুলেন্স স্কোয়াড, লাইফ স্কোয়াড , অ্যাম্বুলেন্স কর্পোরেশন  বা EMAS কিংবা EMARS-জাতীয় সংক্ষিপ্ত নামেও অভিহিত করা হতে পারে।
বেশিরভাগ ক্ষেত্রে সাধারণত সাধারণ জনগণ EMS-সেবা পেতে জরুরি ফোন নম্বরের সাহায্যে কল করে। জরুরি ফোন নম্বরের সাহায্যে কল করার পর সংশ্লিষ্ট কর্তৃপক্ষ পরিস্থিতি মোকাবেলা করার জন্য একটি অ্যাম্বুলেন্স প্রেরণ করে। অ্যাম্বুলেন্সই হল ইএমএস সেবার প্রদানের প্রধান বাহন; যদিও কোথাও কোথাও গাড়ি, মোটরসাইকেল, বিমান বা নৌযানও ব্যবহার করে থাকে। ইএমএস কর্তৃপক্ষ নন-ইমারজেন্সি রোগীদের হাসপাতালে নিয়ে যাওয়ার কাজ আঞ্জাম দিতে পারে আবার কেউ কেউ কঠিন উদ্ধারঅভিযান যেমন, অ্যাক্সিডেন্টস্থলের মানুষদের উদ্ধারঅভিযান, পানিতে ডুবে যাওয়া ব্যক্তির উদ্ধারঅভিযানকার্য সম্পাদন করতে পারে এমনকি হঠাৎ বিপদগ্রস্ত মানুষ বা গোষ্ঠীকে খুঁজে বের করে উদ্ধার করতেও পারে।
যেসব রোগীর তাৎক্ষণিক চিকিৎসার প্রয়োজন EMS-সেবা সাক্ষাৎস্থলেই তার জরুরি চিকিৎসাসেবা প্রদান করতে পারে। তাই একে অনেকটা হাসপাতালের ইমারজেন্সি ডিপার্টমেন্ট তথা জরুরি বিভাগের সাথে তুলনা করা চলে। ঐতিহাসিকভাবে, অ্যাম্বুলেন্স কেবল রোগীকে হাসপাতালে নিয়ে যাওয়ার কাজেই ব্যবহৃত হয়ে এসেছে; উন্নয়নশীল দেশগুলোতে এখনও তাই। "জরুরি চিকিৎসাসেবা বা EMS-সেবা" মূলত জনপ্রিয়তা পায় যখন থেকে এইসব কর্তৃপক্ষ ঘটনাস্থলেই চিকিৎসা ও রোগনির্ণয়ের কাজ করার গুরুত্ব বাড়িয়ে দেয়। কিছু দেশে অনেক ইএমএস-সেবা নেয়ার ক্ষেত্রেই রোগীকে আর হাসপাতালে যাওয়ার প্রয়োজন পড়ে না।
EMS-সেবাকর্মীদের যোগ্যতার স্তর ও প্রশিক্ষণের ব্যবস্থা বিশ্বের বিভিন্ন স্থানে বিভিন্ন রকম। কোন কোন স্থানে তো কর্মীদের কেবল অ্যাম্বুলেন্স চালানোর যোগ্যতা ছাড়া আর কিছুই(যেমন, মেডিকেল প্রশিক্ষণ) দেখা হয় না। তবে বেশিরভাগ ক্ষেত্রে কমপক্ষে বেসিক লাইফ সাপোর্ট(বিএলএস) দেয়ার সার্টিফিকেট আছে এমন কর্মী থাকে। ইংরেজি ভাষাভাষী দেশগুলোতে এই ধরনের কর্মীদের ইমারজেন্সি মেডিকেল টেকনিশিয়ান্স(EMTs) এবং প্যারামেডিকস(paramedics) বলা হয়। আর এদের মধ্যে অতিরিক্ত প্রশিক্ষণ থাকলে তাদের অ্যাডভান্স লাইফ সাপোর্ট(ALS)-দক্ষতার উল্লেখ থাকে। কিছু কিছু দেশে ফিজিশিয়ান বা নার্সরাও হাসপাতালপূর্ব চিকিৎসা দিয়ে থাকেন।
পূর্বনির্দেশক ও পথিকৃত
গ্রন্থবদ্ধ ইতিহাস থেকে যতদূর জানা যায়, ঘটনাস্থলে জরুরি সেবা প্রদানের ব্যাপারটি বিভিন্ন রূপে সংঘটিত হয়ে আসছে দীর্ঘদিন থেকে। বাইবেলের নতুন সমাচারে বর্ণিত আছে পুণ্যবান সামেরী ধর্মের লোকের আহত বিপর্যস্ত পথিককে সাহায্যের গল্প; যেখানে উদ্ধৃত আছে যে, রাস্তায় পড়ে থাকা এক বিবস্ত্র, আহত এবং অর্ধমৃত পথিকের পাশ দিয়ে একজন পাদ্রী, একজন যাজক এবং ইহুদী গেলেও তারা তার সাহায্য করে না। একজন সামেরী ধর্মের লোক তার সাহায্য করে এবং তাৎক্ষণিক সেবা দান করে। লুক (১০:৩২)-এ বর্ণিত আছে, "সে তার কাছে গেল এবং তার ক্ষতে তেল ও ওয়াইন ঢেলে পট্টি লাগাল। তারপর লোকটাকে তার নিজের গাধার ওপর চড়িয়ে দিল, তাকে একটা সরাইখানায় নিয়ে গিয়ে তার সেবাযত্ন করল।" মধ্যযুগে নাইটস হোস্পিটলাররা(রক্ষীদের সেবাকর্মী) যুদ্ধক্ষেত্রে আহত সৈন্যদের সহায়তা প্রদানের জন্য পরিচিত ছিল।
যুদ্ধে বিশেষ বাহন হিসেবে অ্যাম্বুলেন্সের প্রথম ডিজাইন করেন ডমিনিক জে ল্যারি (১৭৬৬-১৮৪২) যিনি নেপোলিয়নের প্রধান সার্জন ছিলেন। ল্যারি যখন ফ্রেঞ্চ এবং প্রুশিয়ানদের যুদ্ধে উপস্থিত হন তখন অত্যন্ত চিন্তিত হন যে, এত আহত সৈন্যকে হাতে গোণা কয়েকট অ্যাম্বুলেন্সে নিয়ে যাওয়া সম্ভব নয় (তাছাড়া নেপোলিয়নের আদেশে অ্যাম্বুলেন্সগুলোকে যুদ্ধস্থল থেকে আড়াই মাইল দূরত্বে রাখা হয়েছিল)। তাই পরে নতুন অ্যাম্বুলেন্স-ব্যবস্থা তিনি তৈরি করেন। নর্মান জাতির মত সামনে পেছনে ঘোড়া বেঁধে মাঝখানে ডুলি বা পালকি জাতীয় কিছু ব্যবহারের বদলে তিনি দুই বা চার চাকার ঘোড়ার টানাগাড়ি ব্যবহারের সিদ্ধান্ত নেন, যেখানে সবগুলো ঘোড়া সামনেই বাঁধা থাকবে। এগুলো ব্যবহার করা হত যুদ্ধক্ষেত্র থেকে সৈনিকদেরকে সরাতে। ল্যারির উড়ন্ত অ্যাম্বুলেন্সের প্রোজেক্টকে ১৭৯৪ সনে কমিটি অব পাবলিক সেইফটি নামক সংস্থা প্রথম স্বীকৃতি দেয়। এরপর ল্যারি ১৭৯৬ এর ইতালীয় ক্যাম্পেইনকালীন নেপোলিয়নের সেবায় নিযুক্ত হন যেখানে তার অ্যাম্বুলেন্সগুলো প্রথম ব্যবহৃত হয় ইউডিন, প্যাডুয়া, মিলান প্রভৃতি অঞ্চলে এবং তিনি পরিস্থিতি সাপেক্ষে তার অ্যাম্বুলেন্সুগুলো খাপ খাইয়েও নেন যেমন, মিশরে তিনি উটে টানা একটি পালকি বা ডুলিকে অ্যাম্বুলেন্স হিসেবে ব্যবহার করেন।
বায়রাক্তার টিবি২
বায়রাক্তার টিবি২ হলো তুরস্ক ে তৈরি আক্রমণকারী ড্রোন।এটির নকশাকার হলেন সেলজুক বায়রাক্তার।তুর্কি ভাষায় বায়রাক্তার শব্দের অর্থ হলো পতাকাবাহী।এটি তুরস্ক বিমান বাহিনীর জন্য প্রাথমিক ভাবে নকশা করা হয়।
উন্নয়ন
যুক্তরাষ্ট্র কর্তৃক তুরস্কে সশস্ত্র ড্রোন রপ্তানিতে নিষেধাজ্ঞার ফলে বায়রক্তার টিবি২ এর বিকাশ উৎসাহিত হয়েছিল।
বায়রাক্তার টিবি২ ২০১৪ সালের আগস্ট মাসে প্রথম উড্ডয়ণ করে। ২০১৫ সালের ১৮ই ডিসেম্বরে এটি প্রথমবার ক্ষেপণাস্ত্র নিক্ষেপ করে।
২০১৮ সালে বায়কার কাতারি বাহিনীর জন্য ছয়টি ড্রোন তৈরির জন্য কাতারের সাথে একটি চুক্তি সই করেছিলে।জানুয়ারী ২০১৮, বায়কার ইউক্রেন সেনাবাহিনীর কাছে ৬৯ মিলিয়ন ডলার মূল্যের ১২টি বায়ারাক্তার টিবি২ এবং ৩টি গ্রাউন্ড কন্ট্রোল স্টেশন বিক্রয়ের জন্য চুক্তি করেছিল। ইউক্রেন ২০১৯ সালের মধ্যে সব গুলো ড্রন হাতে পায়।
বৈশিষ্ট
{|
অস্ত্রশস্ত্র
এটিতে মোট ৪টি হার্ড পয়েন্ট রয়েছে।
অশোক (সম্রাট)
অশোক (ব্রাহ্মী লিপি: 𑀅𑀲𑁄𑀓, अशोक; পূর্ণ নাম: অশোক মৌর্য বা মহামতি অশোক; গ্রিক নাম পিওদাসেস) হলেন ভারতীয় উপমহাদেশের তৃতীয় মৌর্য সম্রাট যিনি পিতা বিন্দুসারের পর সিংহাসন লাভ করেন। ভারতবর্ষের ইতিহাসে অন্যতম শ্রেষ্ঠ এই সম্রাট  দাক্ষিণাত্যের কিছু অংশ ব্যতীত ভারতবর্ষের অধিকাংশ অঞ্চল শাসন করেন। তাঁকে একজন "সর্বভারতীয় সম্রাট" বলা যায়। তিনি শুধু বর্তমান ভারত ও পার্শ্ববর্তী দেশগুলো শাসনই করেননি বরং এসব অঞ্চলের সংস্কৃতিতে গভীর প্রভাব ফেলতে সক্ষম হয়েছিলেন। সাম্রাজ্যের বাহিরেও তিনি ধর্মীয় ও সাংস্কৃতিক দৃষ্টিকোণ থেকে দক্ষিণ এশিয়ায় প্রভাব বিস্তার করেছিলেন।
নাম ও উপাধিসমূহ
সংস্কৃত শব্দ "অশোক" অর্থ শোকবিহীন বা দুঃখহীন।সমাসগত দিক থেকে শব্দটি বহুব্রীহি। অশোকাবদান গ্রন্থানুসারে, তিনি জন্ম নিয়ে মাতার দুঃখ দূর করেছিলেন বিধায় তার মাতা তাঁকে এ নাম দিয়েছিলেন।
সম্রাট অশোকের তাম্রশাসনে তার "দেবনামপ্রিয়" নামটি পাওয়া যায়। তার সমসাময়িক সিংহলরাজের নাম ছিল দেবনামপ্রিয় তিষ্য (প্রকৃত পালি নাম: দেবনামপিয় তিস্স) এবং তার বংশধর দশরথ মৌর্যেরও এমন নাম ছিল। তাই প্রায়ই বিভ্রান্তি হতো যে সত্যিকার অর্থেই অশোকের নাম বা উপাধি "দেবনামপ্রিয়" কিনা। তবে মাস্কি (ভারতের কর্ণাটকের স্থান) ও গুজার্রা (মধ্যপ্রদেশ) অঞ্চলে প্রাপ্ত শিলালিপিতে অশোক ও দেবনামপ্রিয়কে একই ব্যক্তি বলে অভিহিত করা হয়েছে। দেবনামপ্রিয় (পালি: দেবনামপিয়) সংস্কৃত শব্দটির অর্থ দেবতাদের প্রিয় অথবা যিনি দেবতাদের প্রিয়।
তৃতীয়-চতুর্থ খ্রিষ্টপূর্বাব্দের পালি গ্রন্থ দীপবংস সম্রাট অশোককে "পিয়দসি" (সংস্কৃত প্রিয়দর্শী) নামে অভিহিত করেছে। ক্রূর স্বভাবের জন্য তিনি "চণ্ডাশোক" নামে পরিচিত। চণ্ড অর্থ প্রচণ্ড বা ভয়ানক। সুতরাং এ নাম দ্বারা তার ভয়ানক স্বভাব প্রকাশ পাচ্ছে।
জন্ম
অশোকাবদান গ্রন্থানুসারে, অশোক দ্বিতীয় মৌর্য সম্রাট বিন্দুসার ও তার এক দাসীর গর্ভে (যে চম্পা নগর থেকে আগত) জন্ম নেন যে আজীবিক দার্শনিক মতবাদে বিশ্বাসী ছিল। ব্রাহ্মণ বংশের নারী সুভদ্রাঙ্গীর পুত্র ছিলেন। দিব্যাবদান গ্রন্থে অশোকের মাতাকে জনপদকল্যাণী বলে উল্লেখ করা হয়েছে।
সময়সীমা
দীপবংস (দীপবংশ) ও মহাবংস (মহাবংশ) গ্রন্থদ্বয়ে উল্লেখ করা হয়েছে যে, অশোক গৌতম বুদ্ধের মৃত্যুর ২১৮ বছর পর সিংহাসনে আরোহণ করেন এবং ৩৭ বছর শাসন করেন। অধিকাংশ বিশেষজ্ঞগণ বুদ্ধের মৃত্যু ৪৮৩ খ্রিষ্টপূর্বাব্দে হয়েছিল বলে ধারণা করেন। এই দুই গ্রন্থের তথ্য যদি সঠিক হয় তবে অশোক ২৬৫ খ্রিষ্টপূর্বাব্দে সিংহাসনলাভ করেছিলেন।
পুরাণে বর্ণিত হয়েছে, বিন্দুসার ২৫ বছর সাম্রাজ্য শাসন করেছিলেন (দীপবংস ও মহাবংসে বর্ণিত ২৮ বছর পুরাণমতে সঠিক নয়)। এটি সঠিক হলে অশোক ২৬৮ খ্রিষ্টপূর্বাব্দে সিংহাসনলাভ করেছিলেন। যদি ধরে নেওয়া হয় গৌতম বুদ্ধ ৪৮৬ খ্রিষ্টপূর্বাব্দে মৃত্যুবরণ করেন তাহলেই একমাত্র পুরাণের সঙ্গে মহাবংস ও দীপবংসের বর্ণনা মিলে যায়। কারণ ৪৮৬ থেকে ২১৮ বিয়োগ করলে ২৬৮ খ্রিষ্টপূর্বাব্দ হবে।
উত্তর ভারতীয় বিবরণীগুলো অশোকের রাজ্যাভিষেক বুদ্ধের মৃত্যুর শতবর্ষ পর হয়েছিল বলে উল্লেখ করেছে যা উপর্যুক্ত কোনো বিবরণের সঙ্গে সাদৃশ্যপূর্ণ নয়।
অভিষেক
ঐতিহাসিক সূত্রগুলো কখনো অশোককে তার পিতার রাজত্বকালে যুবরাজ রূপে উল্লেখ করেনি। তথাপি তিনি সিংহাসনে আরোহণ করতে সমর্থ হন।
বিন্দুসার তার অপর পুত্র সুসীমকে উত্তরাধিকারী রূপে চেয়েছিলেন, কিন্তু সুসীমকে উগ্র ও অহঙ্কারী চরিত্রের মানুষ রূপে বিবেচনা করে বিন্দুসারের মন্ত্রীরা অশোককে সমর্থন করেন।
এরপর তক্ষশীলায় সাম্রাজ্যের বিরুদ্ধে বিদ্রোহ আরম্ভ হলে বিন্দুসার পুত্র সুসীমকে তা দমনের জন্য প্রেরণ করেন। সুসীম বিদ্রোহ দমনে অসমর্থ হন এবং বিন্দুসার অশোককে বিদ্রোহ দমন করতে তক্ষশীলায় যেতে বলেন। বিন্দুসার অসুস্থ ও মুমূর্ষু ছিলেন এবং মন্ত্রীগণ সাময়িকভাবে অশোককে সিংহাসনে অভিষিক্ত করার জন্য পরামর্শ দেন। তখন তিনি সুসীম তক্ষশীলা থেকে না আসা পর্যন্ত কাউকে সিংহাসনে অভিষিক্ত করতে অসম্মতি জানান। শীঘ্রই বিন্দুসারের মৃত্যু হয় এবং অশোকের রাজ্যাভিষেক হয়।
রাধাগুপ্ত নামক এক মন্ত্রী অশোকের সিংহাসনলাভের পক্ষে প্রধান সহায়ক হয়ে ওঠেন এবং পরবর্তীকালে তার প্রধানমন্ত্রী রূপে দায়িত্ব পালন করেন।যখন সুসীম ফিরে আসে; রাধাগুপ্ত শঠতা করে সুসীমকে একটি জ্বলন্ত কয়লা ভর্তি গর্তে ফেলে দিয়ে হত্যা করেন এবং সুসীমের সেনাপতি ভদ্রযুদ্ধ বৌদ্ধ সাধু রূপে জীবনযাপন করতে থাকে।
মহাবংশের বর্ণনা কিছুটা ভিন্ন। মহাবংশে উল্লেখ করা হয়েছে, অশোক মৌর্য সাম্রাজ্যের প্রাদেশিক রাজধানী উজ্জয়নী থেকে এসে সিংহাসনে আরোহণ করেন।
কিংবদন্তি
অশোকাবদান গ্রন্থানুসারে, সুসীম বিদ্রুপ করে একবার এক টেকো মন্ত্রীর মাথায় চাটি মেরেছিলেন। তাই টেকো মন্ত্রী ভাবলেন, সম্রাট না হতেই যিনি আমার মাথায় চাটি মারতে পারেন নিশ্চিতভাবেই সম্রাট হয়ে একদিন ঠাট্টা করে আমাকে তরবারি দিয়ে আঘাত করতেও দ্বিধা করবেন না। এ কারণে তিনি সাম্রাজ্যের পাঁচশত মন্ত্রীকে সংঘবদ্ধ করেন যেন পরবর্তীতে রাজকুমার অশোককে সিংহাসনে অভিষিক্ত করতে পারেন। অশোকাবদানে গল্পের মতো ঘটনাটি বর্ণিত হয়েছে। তবে এটি বাস্তবভিত্তিক ঘটনাকেই নির্দেশ করে বলে প্রতীয়মান হয় যদিও এতে সাহিত্যরস যোগ করা হয়েছে।
পুরাণমতে, অশোককে দেবতারা সহায়তা করেন। ফলে বিন্দুসারের মৃত্যু হয় এবং অশোকের রাজত্ব যক্ষপুরী থেকে নাগলোক পর্যন্ত বিস্তৃত হয়।
সাম্রাজ্য বিস্তার
পিতা বিন্দুসার ও পিতামহ চন্দ্রগুপ্তের রেখে যাওয়া সাম্রাজ্যের আয়তন, সামরিক শক্তি ও সমৃদ্ধি অশোক বহুগুণে বৃদ্ধি করেছিলেন। সিংহাসনে আরোহণ করে অশোক পরবর্তী আট বছর তার সাম্রাজ্য বিস্তারে মনোনিবেশ করেন। উত্তরে হিন্দুকুশ পর্বতমালা থেকে শুরু করে দাক্ষিণাত্যের কিছু অংশ বাদ দিয়ে সমগ্র ভারতবর্ষ তার করায়ত্ত হয়। অর্থাৎ তার রাজত্ব বর্তমান ভারত, পাকিস্তান ও আফগানিস্তানের অধিকাংশ জায়গা, বাংলাদেশ এবং আনুমানিক নেপালের কিয়দংশেও সুপ্রতিষ্ঠিত হয়। তার রাজত্বকালের অষ্টম বর্ষে তিনি কলিঙ্গ আক্রমণ করেন। ভয়াবহ এই কলিঙ্গের যুদ্ধে প্রায় এক লক্ষ মানুষ নিহত এবং দেড় লক্ষ মানুষ নির্বাসিত হয়েছিল।
প্রাথমিক শাসনকাল
অধিকাংশ ঐতিহাসিক গ্রন্থই, সম্রাট অশোককে তার শাসনকালের প্রথম দিকে অত্যাচারী ও ক্রূর রূপে উল্লেখ করা হয়েছে। সিংহলী ও উত্তর ভারতীয় বিবরণীগুলো অশোককে বৌদ্ধধর্ম গ্রহণের পূর্বে নৃশংস শাসক রূপে বর্ণনা করেছে। কখনো কখনো অশোককে কামুক স্বভাবের জন্য কামাশোক বলা হয়েছে। অশোকাবদান গ্রন্থেও তার এমন আচরণের দৃষ্টান্ত উল্লেখ করা হয়েছে। •অশোককে সিংহাসনলাভে যে সকল মন্ত্রীরা সাহায্য করেছিলেন অশোক তাঁদের আনুগত্য অক্ষুণ্ন আছে কিনা তা পরীক্ষা করার সিদ্ধান্ত নিলেন। তিনি মন্ত্রীদের সাম্রাজ্যের সব ফলদ ও সপুষ্পক বৃক্ষ কর্তনের আদেশ দিলেন। কিন্তু মন্ত্রীরা এমন নির্বোধের মতো কাজ করতে অস্বীকৃতি জানালেন। এতে তিনি ৫০০ মন্ত্রীর শিরশ্ছেদ করলেন।
•বাহির থেকে দেখতে সুন্দর ও দৃষ্টিনন্দন কিন্তু ভিতরে ভয়ানক অত্যাচারের জন্য তিনি রাজধানী পাটলীপুত্রে এক কারাগার নির্মাণ করেন। ভয়াবহতার জন্য একে অশোকের নরক বলা হতো। সপ্তম শতাব্দীর চীনদেশীয় পরিব্রাজক হিউয়েন সাঙ এমন স্তম্ভের কথা উল্লেখ করেছেন যেখানে অশোকের নরক চিহ্নিত হয়েছে। একবার মগধের গ্রামের এক বালক "গিরিক" গর্ব করে বলল সে পুরো জম্বুদ্বীপের (ভারত অথবা এশিয়া বুঝিয়েছে) দায়িত্ব নিতে পারে। অশোকের মন্ত্রী রাধাগুপ্ত গিরিকের কথা জানতে পারলেন এবং তাঁকে ভাড়া করে আনা হলো। তাঁকে কারাগারে অত্যাচার করার জন্য নিয়োগ দেয়া হলো। সে সম্রাটের আদেশে বন্দীদের পাশবিক নির্যাতন করত।
•অশোক একবার তার উপপত্নীদের নিয়ে বিহার করছিলেন। তখন উদ্যানে তারা একটি সুন্দর অশোক বৃক্ষ দেখতে পান। তবে অশোক তার রুক্ষ ত্বকের জন্য উপপত্নীদের কাছে অপ্রিয় ছিলেন। অশোক ঘুমিয়ে গেলে অশোকের প্রতি বিরক্তি প্রকাশ স্বরূপ তারা ঐ সুন্দর অশোক বৃক্ষকে নষ্ট করে দেয়। সম্রাট একে নিজের অপমান মনে করে উপপত্নীদের অগ্নিদগ্ধ করেন।
সিংহলী বর্ণনা অনুযায়ী, তিনি তার ভাই বীতাশোককে ছাড়া অন্য নিরানব্বইজন ভাইকে হত্যা করেছিলেন। নিরানব্বই জনকে হত্যার ব্যাপারটিকে বাড়াবাড়ি গণ্য করা হয়। কারো কারো মতে, তার ভাইদের অনেকেই তার রাজত্বকালে জীবিত ছিল। কারণ অশোকের শিলালিপিতে পরিবারের দেখাশোনার জন্য কর্মকর্তা নিয়োগের কথা বলা হয়েছে যাদের দায়িত্ব ছিল তার ভাইদের স্ত্রী-সন্তানদের দেখাশোনা করা। ঐতিহাসিকদের মতে, এখানে শুধু ভাইয়ের পরিবারের কথা বলা হয়েছে ভাইদের দেখাশোনার কথা বলা হয় নি।
বৌদ্ধধর্ম গ্রহণোত্তর জীবন
অশোকের ক্রূর স্বভাবের জন্য তাকে চণ্ডাশোক নামে অভিহিত করা হত। অধ্যাপক চার্লস ড্রেকেমেয়ার অবশ্য বৌদ্ধ প্রবাদগুলিকে অতিশয়োক্তি হিসেবে বিবেচনা করেছেন। তার মতে, কোপণ স্বভাবের অশোক যে বৌদ্ধ ধর্মে প্রভাবিত হয়ে একজন ধার্মিক ব্যক্তিতে পরিণত হয়েছিলেন, সেই বৌদ্ধ ধর্মকে সুমহান হিসেবে দেখানোর উদ্দেশ্যে এই সমস্ত কাহিনীর জন্ম দেওয়া হয়েছিল।
অশোকের ত্রয়োদশ শিলালিপিতে বর্ণিত হয়েছে যে, কলিঙ্গের যুদ্ধে প্রচুর মানুষের মৃত্যু ও তাদের আত্মীয় স্বজনদের অপরিসীম কষ্ট লক্ষ্য করে অশোক দুঃখে ও অনুশোচনায় দগ্ধ হন। এই ভয়ানক যুদ্ধের কুফল লক্ষ্য করে যুদ্ধপ্রিয় অশোক একজন শান্তিকামী ও প্রজাহিতৈষী সম্রাট এবং বৌদ্ধ ধর্মের একজন পৃষ্ঠপোষকে পরিণত হন। অশোকের পৃষ্ঠপোষকতায় শুধুমাত্র মৌর্য সাম্রাজ্য নয়, এশিয়ার বিভিন্ন রাজ্যেও বৌদ্ধ ধর্ম প্রচারিত হয়। তার পুত্র মহিন্দ ও কন্যা সংঘমিত্রা সিংহলে (বর্তমানে শ্রীলঙ্কা)  বৌদ্ধ ধর্ম প্রচার করেন। অশোকের ধার্মিকতার দৃষ্টান্ত তার প্রস্তরে উৎকীর্ণ লিপিতে পাওয়া যায়। "অতীতে, শতবর্ষ ধরে চলে আসছে জীবহত্যা ও জীবের অনিষ্ট সাধন, আত্মীয়দের সঙ্গে অনুচিত ব্যবহার, ব্রাহ্মণ ও তপস্বীদের সাথে অনুচিত ব্যবহার কিন্তু এখন থেকে দেবনামপ্রিয়, রাজা প্রিয়দর্শীর ধর্মানুশীলনের কারণে ঢোলের শব্দ ধর্মের শব্দে স্থানান্তরিত হবে।"
অশোকাবদান গ্রন্থানুসারে বৌদ্ধ ধর্ম গ্রহণ করার পরেও অশোক হিংসা ত্যাগ করেননি। তিনি পুণ্ড্রবর্ধন অঞ্চলে বসবাসকারী সমস্ত আজীবিক সম্প্রদায়ের মানুষদের হত্যার নির্দেশ দেন, যার ফলে প্রায় ১৮,০০০ মানুষ নিহত হন। এছাড়া জৈন ধর্মাবলম্বীদের তিনি হত্যা করেন বলেও কথিত রয়েছে।  যদিও ঐতিহাসিকদের মতে, এই ঘটনাগুলির সত্যতা সম্বন্ধে যথেষ্ট সন্দেহ রয়েছে।
বৈদেশিক সম্পর্ক
অশোকের শিলালিপিগুলোতে তার বৈদেশিক সম্পর্কের অনেক তথ্য উদ্ধৃত হয়েছে। তিনি বৌদ্ধধর্ম প্রসারের জন্য প্রতিবেশী শাসকদের নিকট দূত প্রেরণ করতেন। এমনকি নিজ পুত্র মহেন্দ্র ও কন্যা সংঘমিত্রাকে শ্রীলঙ্কায় প্রেরণ করেছিলেন।
ধর্ম
অশোক দক্ষিণ এশিয়ায় বৌদ্ধধর্ম প্রসারের পথ প্রশস্ত করেন। তৎকালীন শ্রীলঙ্কার অনুরাধাপুরের শাসক দেবনামপ্রিয় তিষ্য (পালি: দেবনামপিয় তিস্স) সম্রাট অশোকের পুত্র মহেন্দ্রের মাধ্যমে বৌদ্ধধর্মে দীক্ষিত হন। অনুরাধাপুর রাজ্যের সঙ্গে তার সৌহার্দ্যপূর্ণ সম্পর্ক ছিল। অশোকের আফগানিস্তানে প্রাপ্ত মুখ্য ত্রয়োদশ শিলালিপিতে বর্ণিত হয়েছে:
"এখানে যবন, কম্বোজ(সম্ভবত তাজিকিস্তানের অধিবাসী), নভক, নভপঙ্কিত, ভোজ, অন্ধ্র পারদ রাজাদের রাজত্বে সর্বত্র দেবনামপ্রিয়ের ধর্মের নির্দেশনা পালিত হচ্ছে।"
চিকিৎসা
তিনি তার শিলালিপিতে প্রতিবেশী রাজাদের নাম ও তাদের সঙ্গে চিকিৎসা সেবাজনিত সম্পর্কের কথা উল্লেখ করেছেন। রাজা দেবনামপ্রিয় প্রিয়দর্শীর রাজত্বে সর্বত্র এবং যারা তার সীমান্তবর্তী যেমন চোল, পাণ্ড্য রাজবংশ পাণ্ড্য, সত্যপুত, কেলালপুত, তাম্রপর্ণী এবং যবনরাজ (গ্রিক রাজা) আন্তিয়োগ (আন্তিওখোস) এবং অন্য রাজারা যারা আন্তিয়োগের প্রতিবেশী, সর্বত্র রাজা দেবনামপ্রিয় প্রিয়দর্শী কর্তৃক দ্বিবিধ চিকিৎসাসেবা প্রতিষ্ঠিত হলো। মানুষের জন্য চিকিৎসা সেবা এবং গবাদি পশুর জন্য চিকিৎসা সেবা।
তিনি বলেছেন, তার প্রতিবেশী শাসকদের প্রজা ও তাদের গবাদি পশু উভয়ের জন্যই চিকিৎসা সেবা প্রদান করা হবে।
অন্যান্য
মৌর্য রাজসভায় যবন(গ্রিক) রাজদূতদের উপস্থিতি ছিল। অশোকের পিতা আর পিতামহের মতো অশোকের রাজসভায়ও তা ছিল বলে জানা যায়। দিওনিসিস হলেন মিশরের গ্রিক শাসক দ্বিতীয় টলেমি প্রেরিত রাজদূত যিনি অশোকের রাজত্বকালে মৌর্য রাজসভায় দূত ছিলেন। বর্তমান লিবিয়ার সিরেনাইকার দার্শনিক ইগিসিয়াস সম্ভবত অশোকের প্রচেষ্টায় বৌদ্ধধর্মের শিক্ষায় অনুপ্রাণিত হয়েছিলেন যিনি সম্ভবত অশোকের শিলালিপিতে উক্ত মাগোসের (মাগাস) শাসনকালে বর্তমান ছিলেন। শক রাজা রুদ্রদমনের গুজরাটের জুনাগড় শিলালিপিতে অশোকের নাম উদ্ধৃত হয়েছে। এতে গ্রিকদের অশোকের প্রশাসনিক তত্ত্বাবধানের কার্যে নিয়োগ করার উল্লেখ আছে যিনি গুজরাটের গির্নারের নিকট জলনালী নির্মাণ তত্ত্বাবধান করেছিলেন।
স্মৃতিচিহ্ন
সম্রাট অশোকের কীর্তি বিভিন্ন প্রতীক, উৎকীর্ণলিপি শিল্প, মুদ্রা ইত্যাদিতে উদ্ভাসিত। অশোকের স্মৃতিচিহ্ন তার সমসাময়িক ভারত, পাকিস্তান,আফগানিস্তান, বাংলাদেশ ও নেপালের ইতিহাসের সঙ্গে জড়িত।
প্রতীক
ভারতের জাতীয় পতাকার কেন্দ্রে স্থান পেয়েছে অশোকস্তম্ভের নিম্নস্থিত ধর্মচক্র। ভারতের পতাকা স্মরণ করিয়ে দেয় মৌর্য সাম্রাজ্যের গৌরবময় ইতিহাস।
জনপ্রিয় সংস্কৃতি
অশোক চলচ্চিত্রে শাহরুখ খান, কারিনা কাপুর, অজিথ কুমার (তার প্রথম এবং একমাত্র হিন্দি চলচ্চিত্রের ভূমিকায়), হৃষিতা ভট্ট, এবং ড্যানি ডেনজংপা অভিনয় করেছেন । এটি প্রযোজনা করেছেন খান, জুহি চাওলা ও রাধিকা সাঙ্গোই । এর চিত্রনাট্য লিখেছেন সন্তোষ সিভান এবং সাকেত চৌধুরী এবং সংলাপ আব্বাস টাইরেওয়ালা। এটি মূলত ভারতে অশোক দ্য গ্রেট হিসাবে প্রকাশিত হয়েছিল।
চলচ্চিত্রটি ইউনাইটেড কিংডম এবং উত্তর আমেরিকা জুড়ে ব্যাপকভাবে প্রদর্শিত হয়েছিল এবং ভেনিস ফিল্ম ফেস্টিভাল এবং টরন্টো আন্তর্জাতিক চলচ্চিত্র উৎসবে প্রদর্শিত হয়েছিল যেখানে এটি ইতিবাচক সাড়া পেয়েছিল। ।
তবে ফিল্মের সমস্ত চরিত্র (মৌর্য সাম্রাজ্য এবং কলিঙ্গ থেকে) খ্রিস্টপূর্ব তৃতীয় শতাব্দীতে প্রাচীন প্রাকৃত উপভাষার বিরোধিতা করে আধুনিক হিন্দি কথা বলে। চলচ্চিত্রের ঐতিহাসিক ব্যক্তির নামও আধুনিক হিন্দি অনুসারে পরিবর্তন করা হয়েছে। তাছাড়া ছবিতে দেখানো হয়েছে অশোকের আগ্রাসনের সময় রানীর কলিঙ্গ রাজ্য পরিচালনার কোন প্রমাণ নেই। রানী পদ্মাবতীর প্রতি অশোকের প্রেম ও ইতিহাসে প্রকাশ পায় নি। ।
সেনবাগ
সেনবাগ বাংলাদেশের দক্ষিণাঞ্চলের চট্টগ্রাম বিভাগের অন্তর্গত নোয়াখালী জেলায় অবস্থিত একটি শহর। প্রশাসনিকভাবে শহরটি সেনবাগ উপজেলার সদর। শহরটি সেনবাগ উপজেলার বৃহত্তম শহর।
জনসংখ্যা
বাংলাদেশ আদমশুমারী ২০১১ অনুযায়ী সেনবাগ শহরের মোট জনসংখ্যা ২৬,৮০৭ জন যার মধ্যে ১২,৬৩৭ জন পুরুষ এবং ১৪,১৭০ জন নারী। এ শহরের পুরুষ এবং নারী অনুপাত ৮৯। শহরে মোট হোল্ডিং সংখ্যা রয়েছে ৫,১২০টি।
ভৌগোলিক উপাত্ত
শহরটির অবস্থানের অক্ষাংশ ও দ্রাঘিমাংশ হল । সমুদ্র সমতল থেকে শহরটির গড় উচ্চতা ১০.৫১ মিটার।
শিক্ষা ব্যবস্থা
সেনবাগ শহরের স্বাক্ষরতার হার হলো শতকরা ৬১.৭ ভাগ।
কিংসল্যান্ড, আরকানসাস
কিংসল্যান্ড মার্কিন যুক্তরাষ্ট্রের আর্কানসাস ক্লিভল্যান্ড কাউন্টির একটি শহর। এটি পাইন ব্লাফ, আর্কানসাস মেট্রোপলিটন স্ট্যাটিস্টিক্যাল এরিয়ার অন্তর্ভুক্ত এবং ২০১০ সালের মার্কিন আদমশুমারিতে এর জনসংখ্যা ছিল ৪৪৭ জন। এটি জনি ক্যাশের জন্মস্থান হিসেবে পরিচিত।
ভূগোল
কিংসল্যান্ড অবস্থিত [//geohack.toolforge.org/geohack.php?pagename=Kingsland,_Arkansas&params=33_51_41_N_92_17_39_W_type:city <span class="geo-dms" title="Maps, aerial photos, and other data for this location"> 33°51′41″N 92°17′39″W   ﻿ ﻿ °N 92.29417°W ﻿ 33.86139; -92.29417   ] (33.861397, -92.294200)।
মার্কিন যুক্তরাষ্ট্রের আদমশুমারি ব্যুরো অনুসারে, শহরটির মোট আয়তন 2 ) ।
ঝুঁটিয়াল ধনেশ
ঝুঁটিয়াল ধনেশ (Tockus alboterminatus) হল আফ্রিকা মহাদেশের একজাতের ধনেশ। এটি মাঝারি আকারের পাখি, লম্বায় ৫০ এবং ৫৪ সেমি, এবং এদের সাদা পেট থাকে এবং ডানার রঙ হয় কালো। লেজের ডগায় পালকের রঙ হয় সাদা। এদের চোখ হয় হলুদ রঙের; ঠোঁট হয় লাল রঙের এবং ওপরের চোয়ালে একটা শিরস্ত্রাণ থাকে। মহিলাদের ক্ষেত্রে যার আকার হয় ছোটো।
ঝুঁটিয়াল ধনেশদেরকে ব্র্যাডফিল্ডের ধনেশ থেকে আলাদা করা হয় ঠোঁটের আকারের সাহায্যে কারণ এদের ঠোঁটের আকার ছোটো হয়।
এই ধনেশরা প্রধানত উপকূলীয় বনভূমিতে থাকতে পছন্দ করে (শুধুমাত্র পূর্ব উপকূল) এবং উত্তর-পূর্ব আফ্রিকাতেও এদের দেখতে পাওয়া যায়।এরা খাদ্য হিসেবে পোকামাকড় ও ছোটো ছোটো প্রাণীদের গ্রহণ করে থাকে এবং সরীসৃপদের ও এরা খাদ্য হিসেবে গ্রহণ করে। এই ধনেশ প্রজাতিদের দলবদ্ধ ভাবে বাস করতে দেখা যায়, প্রধানত শুষ্ক অঞ্চলে। এরা প্রধানত ৪ থেকে ৫ টা ডিম পাড়ে এবং বাচ্চারা বাবা-মাদের সাথে ৮ সপ্তাহ পর্যন্ত থাকে।
ভিক্টর ব্রুস
ভিক্টর আলেক্সান্ডার ব্রুস, ৯ম আর্ল অব এলগিন, ১৩শ আর্ল অব কিনকার্ডাইন, (১৬ মে ১৮৪৯ – ১৮ জানুয়ারি ১৯১৭), ১৮৬৩ সাল পর্য়ন্ত লর্ড ব্রুস হিসাবে পরিচিত, একজন ডান পন্থী ব্রিটিশ উদারপন্থী রাজনীতিক। ১৮৯৪ থেকে ১৮৯৯ পর্যন্ত ভারতের ভাইসরয় হিসাবে দায়িত্ব পালন করেন। ১৯০২-০৩ সালে তিনি আর্থার বেলফোর কর্তৃক বোয়ের যুদ্ধের তদন্তকারী হিসাবে নিযুক্ত হয়েছিলেন। ব্রিটিশ সাম্রাজ্যের ইতিহাসে এলগিন কমিশন হল এধরনের প্রথম কমিশন যারা  দক্ষিণ আফ্রিকা ভ্রমণ করে সরেজমিনে সেই যুদ্ধে অংশগ্রহণকারী ব্যক্তিদের কাছ থেকে মৌখিক প্রমাণ সংগ্রহ করেন। এই প্রয়াশ ছিল যুদ্ধে নিহত ব্যক্তিদের জীবনের মূল্য বিবেচনায় তাদের আত্মীয় স্বজনের শোকের অনুভূতিকে সম্মান দিয়ে পরিচালিত প্রথম কোন সরকারী কার্য়ক্রম। সেসময় প্রথমবারের মতো যুদ্ধে নিহত সৈনিক ও অফিসারদের অবদানের স্বীকৃতি প্রদান করা হয়।
পটভূমি ও শিক্ষা
এলগিন কানাডার মন্ট্রিলে জন্ম গ্রহণ করেন। তার পিতার নাম জেমন ব্রুস, ৮ম আর্ল অব এলগিন, কানাডার গভর্ণর-জেনারেল। তিনি গ্লেনালমন্ড কলেজ, অক্সফোর্ডে অধ্যায়ন করেন।
রাজনৈতিক জীবন
এলগিন ব্রিটিশ লিবারেল পার্টির রাজনীতিতে যোগ দেন। ১৮৮৬ সালে তিনি পার্টির ট্রেজারার অব হাউজ হোল্ড এবং ফার্ষ্ট কমিশনার অব ওয়ার্কস হিসাবে দায়িত্ব পালন করেন।
ভারতের ভাইসরয়
১৮৯৪ সালে পিতার পদাঙ্ক অনুসরন করে তিনি ভারতবর্ষের ভাইসরয় নিযুক্ত হয়েছিলেন। তার শাসনামলে তেমন কোন উল্লেখযোগ্য ঘটনা ছিলনা। লর্ড এলগিন ভাইসরয় পদের আনুষ্ঠানিকতা পছন্দ করতেন না। তার রক্ষনশীল প্রবণতা সেসময়কার ভারতের আর্থ সামাজিক অস্থিরতার উপযোগি ছিল না। তার সময়ে ভারতে দুর্ভিক্ষ দেখা দেয়। দুর্ভিক্ষে ৪৫ লক্ষ মানুষ মারা যায়।
এলগিন কমিশন
লর্ড এলগিন ১৮৯৯ সালে ইংল্যান্ডে প্রত্যাবর্তন করেন। তাকে অর্ডার অব দ্যা গার্টার প্রদান করা হয়। ১৯০২ থেকে ১৯০৩ সাল পর্যন্ত তিনি দ্বিতীয় বোয়ের যুদ্ধের তদন্ত কমিশনের চেয়ারম্যান ছিলেন। ২৬ মার্চ ১৯০২ সালে তাকে ১ম ফিফেশায়ার ভলান্টেয়ারি আর্টিলারি কোরের সম্মানসূচক কর্ণেল হিসাবে নিয়োগ দেয়া হয়। এলগিন কমিশন ১৯০৩ সালের বসন্তে অশ্বারোহী বাহিনী নিয়ে আলোচনায় বসে। বোয়ার যুদ্ধের সময় অনেক অশ্বারোহী বাহিনী তৈরী করা হয়। পদাতিক বাহিনীর সৈনিকদের অশ্বারোহী বাহিনীতে রূপান্তর করা হয়।
সম্মাননা
১৮৯৪ সালে ভারতের ভাইসরয় হিসাবে নিয়োগ পাবার সময় তাকে নাইট গ্র্যান্ড কমান্ডার অব দ্যা স্টার অব ইন্ডিয়া (জিসিএসআই) এবং নাইট গ্র্যান্ড কমান্ডার অব দ্যা অর্ডার অব দ্যা ইন্ডিয়ান এম্পায়ার (জিসিআইই) হিসাবে নিয়োগ দেয়া হয়। ১৮৯৯ সালে ভারত থেকে ইংল্যান্ডে প্রত্যাবর্তনের পর তাকে অর্ডার অব দ্যা গার্টার (কেজি) প্রদান করা হয়।
মৃত্যু
লন্ড এলগিন ১৯১৭ সালে ডানফার্মলাইনের তার ব্যক্তিগত স্টেটে মৃত্যুবরণ করেন। তার বয়স হয়েছিল ষাটষট্টি বছর। তার মৃত্যুর পর তার জ্যেষ্ঠ পুত্র এডওয়ার্ড তার সকল পদবীর উত্তরাধিকারী হয়েছিলেন।
কামিনী রায়
কামিনী রায় (জন্ম: ১২ই অক্টোবর ১৮৬৪ - মৃত্যু: ২৭শে সেপ্টেম্বর ১৯৩৩) একজন প্রথিতযশা বাঙালি মহিলা কবি, সমাজকর্মী এবং নারীবাদী লেখিকা। তিনি তৎকালীন ব্রিটিশ ভারতের প্রথম মহিলা স্নাতক ডিগ্রিধারী ব্যক্তিত্ব। তিনি একসময় "জনৈক বঙ্গমহিলা" ছদ্মনামে লিখতেন।
জীবনী
কামিনী রায়ের জন্ম পূর্ববঙ্গের (বর্তমান বাংলাদেশের) বাকেরগঞ্জের বাসণ্ডা গ্রামে (বর্তমানে ঝালকাঠি জেলার অংশ)। তাঁর পিতা চণ্ডীচরণ সেন একজন ব্রাহ্মধর্মাবলম্বী, বিচারক ও ঐতিহাসিক লেখক ছিলেন। ১৮৭০ খ্রিস্টাব্দে চণ্ডীচরণ ব্রাহ্মধর্মে দীক্ষা লাভ করেন। পরের বছর তার স্ত্রী-কন্যাও কলকাতায় তার কাছে ব্রাহ্মধর্মে দীক্ষিত হন। তিনি ব্রাহ্ম সমাজের বিশিষ্ট নেতা ছিলেন। তাঁর ভগিনী যামিনী সেন লেডি ডাক্তার হিসেবে খ্যাতিলাভ করেছিলেন। ১৮৯৪ খ্রিস্টাব্দে কামিনী রায়ের সাথে স্টাটুটারি সিভিলিয়ান কেদারনাথ রায়ের বিয়ে হয়।
শিক্ষাজীবন
কন্যা কামিনী রায়ের প্রাথমিক শিক্ষার ভার চণ্ডীচরণ সেন নিজে গ্রহণ করেন। বার বৎসর বয়সে তাকে স্কুলে ভর্তি করে বোর্ডিংয়ে প্রেরণ করেন। ১৮৮০ খ্রিস্টাব্দে তিনি কলকাতা বেথুন স্কুল হতে এন্ট্রান্স (মাধ্যমিক) পরীক্ষা ও ১৮৮৩ খ্রিস্টাব্দে এফ.এ বা ফার্স্ট আর্টস (উচ্চ মাধ্যমিক সমমানের) পরীক্ষায় উত্তীর্ণ হন। বেথুন কলেজ হতে তিনি ১৮৮৬ খ্রিস্টাব্দে ভারতের প্রথম নারী হিসাবে সংস্কৃত ভাষায় সম্মানসহ স্নাতক ডিগ্রি লাভ করেন।
কর্মজীবন
স্নাতক ডিগ্রি অর্জনের পর ১৮৮৬ সালেই তিনি বেথুন কলেজের স্কুল বিভাগে শিক্ষিকা পদে নিযুক্ত হন। পরবর্তীকালে তিনি ঐ কলেজে অধ্যাপনাও করেছিলেন। যে যুগে মেয়েদের শিক্ষাও বিরল ঘটনা ছিল, সেই সময়ে কামিনী রায় নারীবাদে বিশ্বাসী ছিলেন। তার অনেক প্রবন্ধেও এর প্রতিফলন ঘটেছে। তিনি নারী শ্রম তদন্ত কমিশন (১৯২২-২৩) এর সদস্য ছিলেন।
সাহিত্যকর্ম
শৈশবে তাঁর পিতামহ তাকে কবিতা ও স্তোত্র আবৃত্তি করতে শেখাতেন। এভাবেই খুব কম বয়স থেকেই কামিনী রায় সাহিত্য রচনা করেন ও কবিত্ব-শক্তির স্ফুরণ ঘটান। তাঁর জননীও তাকে গোপনে বর্ণমালা শিক্ষা দিতেন। কারণ তখনকার যুগে হিন্দু পুরমহিলাগণের লেখাপড়া শিক্ষা করাকে একান্তই নিন্দনীয় ও গর্হিত কাজ হিসেবে বিবেচনা করা হতো। মাত্র ৮ বছর বয়স থেকে তিনি কবিতা লিখতেন। রচিত কবিতাগুলোতে জীবনের সুখ-দুঃখ, আশা-আকাঙ্ক্ষা, আনন্দ-বেদনার সহজ-সরল ও সাবলীল প্রকাশ ঘটেছে। পনেরো বছর বয়সে তার প্রথম কাব্য গ্রন্থ আলো ও ছায়া প্রকাশিত হয় ১৮৮৯ খ্রিস্টাব্দে। এ গ্রন্থটির ভূমিকা লিখেছিলেন হেমচন্দ্র বন্দ্যোপাধ্যায়। কিন্তু প্রথমে এতে গ্রন্থকর্ত্রী হিসেবে কামিনী রায়ের নাম প্রকাশিত হয় নাই। গ্রন্থটি প্রকাশিত হলে তার কবি খ্যাতি ছড়িয়ে পড়ে। ' তাঁর লেখা উল্লেখযোগ্য কাব্যগ্রন্থের মধ্যে রয়েছে -
অমিত্রাক্ষর ছন্দে রচিত মহাশ্বেতা ও পুণ্ডরীক তার দুটি প্রসিদ্ধ দীর্ঘ কবিতা। এছাড়াও, ১৯০৫ সালে তিনি শিশুদের জন্য গুঞ্জন নামের কবিতা সংগ্রহ ও প্রবন্ধ গ্রন্থ বালিকা শিক্ষার আদর্শ রচনা করেন।
মহাপ্রয়াণ
জীবনের শেষ ভাগে তিনি হাজারীবাগে বাস করেছেন। ২৭শে সেপ্টেম্বর, ১৯৩৩ খ্রিস্টাব্দে তার জীবনাবসান ঘটে।
অর্ডার অফ দ্য ব্রিটিশ এম্পায়ার
ব্রিটিশ সাম্রাজ্যের আদেশ (Order of the British Empire) হচ্ছে এক ধরনের সম্মানসূচক ব্রিটিশ পদবী। রাজা পঞ্চম জর্জ কর্তৃক ৪ জুন, ১৯১৭ সালে এটি তুলনামূলকভাবে নতুনতর পদবীরূপে সৃষ্টি করা হয়। এ পদবীটি সাধারণ জনগণ এবং সামরিক বাহিনীতে কর্মরতদের যথাযথভাবে মর্যাদাদানের লক্ষ্যে তৈরী করা হয়েছে। পাঁচটি শ্রেণীতে বিভক্ত ওবিই পদবীতে বড় থেকে ছোট অণুক্রমে প্রদান করা হয়। প্রাতিষ্ঠানিকভাবে পদবীটিকে দ্য মোস্ট এক্সিলেন্ট অর্ডার অব দ্য ব্রিটিশ এম্পায়ার নামে অভিহিত করা হয়।
শ্রেণীবিন্যাস
ওবিই পদবীকে বড় থেকে ছোট অণুক্রমে সাজিয়ে পাঁচটি শ্রেণীতে বিভাজন ঘটানো হয়েছে -
সম্মানসূচক পদবীর প্রতিপাদ্য বিষয় হচ্ছে - ঈশ্বর এবং সাম্রাজ্যকে ধন্যবাদ জানিয়ে। ব্রিটিশ সম্মানসূচক পদবীটি ব্রিটেনের সম্মাননা পদ্ধতির সবচেয়ে নবীনতম; কিন্তু দশ লক্ষ জীবিত ব্যক্তি বিশ্বব্যাপী এ পদবী ধারণ করে আছেন যা সংখ্যার আকারে বৃহত্তম।
ইতিহাস
রাজা পঞ্চম জর্জ প্রথম বিশ্বযুদ্ধকালীন সময়ে যুদ্ধক্ষেত্রের বাইরে অগণিত ব্যক্তিদের সম্মান জানানোর পদক্ষেপ নেন। প্রতিষ্ঠাকালীন সময়ে ১৯১৮ সালে সম্মাননাটি কেবলমাত্র একটি বিষয়কে ঘিরেই প্রবর্তিত হয়েছিল। কিন্তু পরবর্তীকালে এটি সামরিক এবং সাধারণ নাগরিক - এ দুটি অংশে বিভাজিত হয়ে যায়।
১২৫৯
১২৫৯ গ্রেগরীয় বর্ষপঞ্জির একটি সাধারণ বছর।
রেণুপমা রাজখোয়া
রেণুপমা রাজখোয়া হলেন আসামের অসম গণ পরিষদের একজন রাজনীতিবিদ। তিনি ১৯৯১, ১৯৯৬ ও ২০১৬ সালে তেওক আসন থেকে আসাম বিধানসভা নির্বাচনে নির্বাচিত হয়েছিলেন।
২৮ শ্রাবণ
ঘটনাবলী
জন্ম সুসংগতি সোসাইটির স্থাপকের প্রথম সন্তানের জন্ম হয়।
মার্কিন যুক্তরাষ্ট্রে যৌনতা
মার্কিন যুক্তরাষ্ট্রে যৌনতা ভৌগোলিক অঞ্চল এবং সময়কাল অনুসারে পরিবর্তিত হয়।
ইতিহাস
প্রথম দিকের আধুনিক যুগে মার্কিন যুক্তরাষ্ট্রের যৌন অবাঞ্ছিততার জন্য একটি খ্যাতি রয়েছে, আংশিকভাবে পিউরিটানদের প্রভাবের কারণে। ভিক্টোরীয় যুগে, প্রেমকে ক্রমবর্ধমানভাবে যৌনতার একটি মূল উপাদান হিসাবে দেখা হত। আন্তঃযুদ্ধের সময়কালের একটি সমীক্ষা থেকে জানা যায় যে পুরুষদের তুলনায় নারীদের মধ্যে বিচক্ষণ মনোভাব বেশি প্রকট ছিল, একটি সমীক্ষায় ৪৭% বিবাহপূর্ব যৌনতাকে দুষ্ট বলে বর্ণনা করে যেখানে শুধুমাত্র ২৮% পুরুষ একই কথা বলেছেন। ১৯৬০-এর দশককে প্রায়শই সেই সময় হিসাবে দেখা হয় যেখানে মার্কিন যুক্তরাষ্ট্রে যৌন নিয়মের উপলব্ধিতে উল্লেখযোগ্য পরিবর্তন হয়েছিল, বিবাহবহির্ভূত যৌনতার উল্লেখযোগ্য বৃদ্ধির সাথে।